|  |  |
| --- | --- |
|  | **EELNÕU** |
|  | 21.09.2022 nr 1-4/22/60 |
|  |  |
| TAPA VALLAVOLIKOGU |  |
| MÄÄRUS |  |

|  |
| --- |
| Tapa |
|  |
|  |
| **Tapa Vallavolikogu 27.01.2020 määruse nr 78**  **„Tapa valla kaugküttepiirkondade soojusmajanduse arengukava aastateks 2020-2032“ muutmine** |
| . |
| Määrus on antud Tapa Vallavolikogu 30.09.2019 määruse nr 66 „Arengukava ja eelarvestrateegia koostamise ja muutmise kord“ § 7 lg 4 alusel.  **§ 1. Määruse muutmine**  Tapa Vallavolikogu 27.01.2020 määrusega nr 78 „Tapa valla kaugküttepiirkondade soojusmajanduse arengukava aastateks 2020-2032“ vastuvõetud Tapa valla kaugküttepiirkondade soojusmajanduse arengukavas aastateks 2020 – 2032 (lisas) tehakse järgmised muudatused:   1. Arengukava Tabeli 2 (arengukava lk 11-12) pealkirja muudetakse ja see sõnastatakse järgmiselt: „Tapa linna kaugküttepiirkonnas potentsiaalsed kaugküttega liitujad sõlmitud liitumislepingute alusel (Tabel 2)“. 2. Arengukava Tabeli 5 (arengukava lk 17) veerus „KATLAMAJA KOKKU“ märkuste lahtris muudetakse sõnastust järgmiselt „Rekonstrueerimine ca 3 600 000 EUR (ilma käibemaksuta)“. 3. Arengukava Tabelisse 6 (arengukava lk 18-19) lisatakse kaks uut rida järgmises sõnatuses:  |  |  |  |  |  |  |  |  | | --- | --- | --- | --- | --- | --- | --- | --- | | II-3 | Hakkepuit | 3000kW | Agro Forst (Austria) AVR-S 3000 | kasutusel | 2019 | Uus ja korras |  | |  | KATLAMAJA | 9000kW |  |  |  |  |  |  1. Arengukava Tabelis 8 (arengukava lk 19-20) jäetakse välja 2. real „Jrk nr 1-S-1“ veerus „Pikkus“ välja sõnad „sh NRE 500m“; 3. real „1-S-2“ veerus „Konstruktsioon“ välja sõna „NRE“, veerus „Rajamisaeg“ välja sõna „NRE“ ja veerus „Märkused“ välja sõna „NRE“; 4. real „1-S-4“ veerus „Pikkus“ välja sõnad „sh NRE 610m“, veerus „Rajamisaeg“ välja sõna „NRE“; 5. tabeli all olevatest märkustest jäetakse välja märkus 2) NRE- N.R. Energy; 6. märkused 3) ja 4) loetakse vastavalt märkusteks 2) ja 3). 7. Tabeli 11 (arengukava lk 29-30) veerus „KATLAMAJA KOKKU“ märkuste lahtris muudetakse sõnastust järgmiselt „Rekonstrueerimine ca 2 200 000 EUR (ilma käibemaksuta)“. 8. Arengukava punktis 3.3.1 (Arengukava lk 39) asendatakse lause „Nimetatud ühendustorustiku rekonstrueerimiseks tuleks taotleda vastavad isiklikud kasutusõigused (servituudid) mitmekümnelt kinnistult“ lausega „Nimetatud ühendustorustiku rekonstrueerimiseks tuleks saada puudutatud kinnistute omanike nõusolek või sõlmida vastavad isikliku kasutusõiguse lepingud.“   **§ 2. Määruse jõustumine**  Määrus jõustub kolmandal päeval pärast Riigi Teatajas avaldamist. | |
|  | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |  |
| --- | --- | --- |
| **Seletuskiri** | | |
| Tartu Halduskohus menetles haldusasjas nr 3-20-977 N.R. Energy Osaühingu 22.05.2020 esitatud kaebust Tapa valla kohustamiseks lõpetama N.R. Energy Osaühingu kohta ebaõige teabe avaldamine, tunnistades kehtetuks [Tapa valla soojusmajanduse arengukava 2020-2032](https://www.riigiteataja.ee/akt/404022020005) (edaspidi **Arengukava**).  Tapa Vallavolikogu arutas 30. juuni 2022 istungil nimetatud kohtuasjas kompromissi sõlmimise võimalikkust ning otsustas häälteenamusega (11 poolthäält, 2 vastuhäält, 5 erapooletut) võtta vastu protokolline otsus, millega Tapa Vallavolikogu võtab endale õigusrahu huvides kohustuse hiljemalt 31.10.2022 viia sisse Tapa valla soojusmajanduse arengukava 2020-2032 teksti kohtuliku kompromissi tingimustes kokkulepitu. Kompromisslepingut allkirjastama volitati volikogu esimeest.  Kohus kinnitas 12.07.2022 määrusega poolte vahel sõlmitud kompromisslepingu ja lõpetas haldusasja menetluse. Määrus jõustus 28.07.2022.  Tulenevalt kompromisslepingust kohustus Tapa Vallavolikogu viima hiljemalt 31. oktoobriks 2022 Arengukavasse sisse kokku lepitud muudatused. Nimetatud muudatused kajastuvad määruse eelnõus.  Lähtuvalt eeltoodust kavandatakse määruse eelnõuga viia kompromisslepingus kokkulepitud muudatused soojusmajanduse arengukavasse.  Halduskohtumenetluse seadustiku § 248 lg 1 kohaselt määrab kohus kohtulahendi või kohtu kinnitatud kompromissi täitmata jätmise eest süüdiolevale menetlusosalisele rahatrahvi kuni 32 000 eurot. Rahatrahvi määramine ei vabasta kohtuotsuse ettekirjutuse või kohtu kinnitatud kompromissi täitmata jätnud menetlusosalist kohustusest ettekirjutust või kompromissi mõistliku tähtaja jooksul täita ega võta menetlusosaliselt, kelle huvides ettekirjutus on tehtud või kompromiss kinnitatud, õigust taotleda kohtult kohtuotsuse ettekirjutuse või kompromissi täitmata jätmise eest uue rahatrahvi määramist. | | |
|  | | |
| Eelnõu ja seletuskirja koostaja | Jurist Margit Halop |
| Eelnõu esitaja ja ettekandja | Abivallavanem Andrus Freienthal |