|  |  |
| --- | --- |
|  | **EELNÕU** |
|  | 10.08.2022 nr 1-4/22/52 |
|  |  |
| TAPA VALLAVOLIKOGU |  |
| MÄÄRUS |  |

|  |
| --- |
| Tapa |
|  |
|  |
| **Toimetulekutoetuse määramiseks**  **eluruumi alaliste kulude**  **piirmäärade kehtestamine** |
|  |
| Määrus kehtestatakse kohaliku omavalitsuse korralduse seaduse § 22 lg 2 ning sotsiaalhoolekande seaduse § 133 lõike 6 ja 61 alusel.  **§ 1.****Reguleerimisala**  (1) Käesoleva määrusega kehtestatakse eluruumi alaliste kulude piirmäärad toimetulekutoetuse määramiseks Tapa vallas.  (2) Toimetulekutoetuse määramisel võetakse arvesse: 1) Vabariigi Valitsuse kinnitatud eluruumi sotsiaalselt põhjendatud norm, mis on 18 m2 üldpinda iga pereliikme kohta ja lisaks 15 m2 perekonna kohta; 2) Kui eluruumi tubade arv on võrdne selles eluruumis alaliselt elavate inimeste arvuga ja eluruumi üldpind on sotsiaalselt põhjendatud normist suurem, võetakse normpinnana arvesse eluruumi üldpind.  3) Eluruumis üksinda elavatele pensionäridele ning osalise või puuduva töövõimega isikutele võib toimetulekutoetuse määramisel arvestada normpinnaks kuni 51 m2. Kui eluruumi üldpind on väiksem normpinnast, võetakse aluseks tegelik pind.  **§ 2.****Eluruumi alaliste kulude piirmäärad**   1. Toimetulekutoetuse määramisel võetakse arvesse jooksval kuul tasumisele kuuluvad eluruumi alalised kulud järgmiste piirmäärade ulatuses:   1) üür kuni 6,00 eurot 1 m2 kohta kuus;  2) korterelamu haldamise kulu, sh remondiga seotud kulu kuni 5,00 eurot eluruumi 1 m2 kohta kuus;  3) korterelamu renoveerimiseks võetud laenu tagasimakse kuni 3,00 eurot 1 m2 kohta kuus;  4) veevarustuse ja reovee ärajuhtimise teenuste maksumus kuni 14,00 eurot üheliikmelise pere kohta kuus ning iga järgneva pereliikme kohta kuni 9,00 eurot kuus;  5) soojaveevarustuseks tarbitud soojusenergia või kütuse maksumus 25 eurot ühe elaniku kohta kuus;  6) kütteks tarbitud soojusenergia või kütuse maksumus kaugküttega eluruumis 10 eurot 1 m2 normpinna kohta kuus;  7) kütteks tarbitud soojusenergia või kütuse maksumus  kaugkütteta eluruumis 10 eurot normpinna 1m2 kohta kuus kuid mitte rohkem kui 600,00 eurot aastas.   8) tarbitud elektrienergia maksumus kuni 80,00 eurot üheliikmelise pere kohta kuus ning iga järgneva pereliikme kohta kuni 40,00 eurot kuus;  9) tarbitud majapidamisgaasi maksumus kuni 15,00 eurot üheliikmelise pere kohta kuus ning kuni 8,00 eurot iga järgneva pereliikme kohta kuus. Balloongaasi kasutamisel kompenseeritakse kulu vastavalt kehtestatud piirmäärale, vajadusel kuludokumendi esitamisele järgnevatel kuudel kuludokumendil näidatud summani;  10) maamaksukulu, mille arvestamise aluseks on kolmekordne elamualune pind, kuni 0,10 eurot 1 m2 kohta kuus;  11) hoone kindlustuse kulud kuni 0,40 eurot 1 m2 kohta kuus;  12) olmejäätmete veotasu kuni 5,00 eurot kuus üksi elava või perekonna esimese liikme kohta ning kuni 4,00 eurot kuus iga järgneva pereliikme kohta.  13) eluasemelaenu tagasimakse (koosneb laenu põhiosast, intressist ja kohustuslikust eluasemekindlustuse maksest) kokku kuni 6,00 eurot 1 m2 kohta kuus. Eluasemelaenu tagasimakseid võetakse arvesse kuni kuus kuud kalendriaasta jooksul.   1. Eluruumi alaliste kulude arvestamine toimub teenuse osutaja või kauba müüja poolt väljastatud arvete ja maksekviitungite alusel. 2. Eluruumi alaliste kulude tasumisel varem tekkinud võlgnevust ei arvata toimetulekutoetuse määramisel jooksval kuul tasumisele kuuluvate eluruumi alaliste kulude hulka ja see ei kuulu katmisele toimetulekutoetuse vahenditest.   **§ 3.   Määruse kehtetuks tunnistamine**  Tunnistada kehtetuks Tapa Vallavolikogu 25.02.2019 määrus nr 50 „Eluasemekulude piirmäärad toimetulekutoetuse määramisel“.  **§ 4.****Määruse jõustumine**   Määrus jõustub 01. oktoobrist 2022. | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |  |
| --- | --- | --- |
| **Seletuskiri** | | |
| Tapa vallas kehtib hetkel Tapa Vallavolikogu 25.02.2019 määrus nr 50 „Eluasemekulude piirmäärad toimetulekutoetuse määramisel“. Viimati muudeti määrust 05.02.2022, seoses eluruumi üüri ja kaugküttega ja kaugkütteta hindade kallinemisega. Seoses uue olukorraga maailmas (sõja algus Ukrainas) on kõik eluaseme kulud tõusnud ning piirmäärade muutmata jätmisel, jäävad toimetuleku pered raskesse majanduslikku seisu, kuna kulud ületavad praegu kehtivaid piirmäärasid.  Eelnõu eesmärk on viia toimetulekutoetuse arvestamise alused kooskõlla turul toimunud hindade muudatustega. Kuna muudatusi on palju, siis on mõistlikum kehtestada uus määrus mitte muuta vana.  Eluruumi kulud, mida arvestatakse toimetulekutoetuse arvestamisel on sätestatud sotsiaalhoolekande seaduse § 133 lõikes 5. Sama paragrahvi lõige 6 kohustab kohaliku omavalitsuse üksust kehtestama lõikes 5 nimetatud kulude piirmäärad, mis tagavad isiku ja tema perekonnaliikmete inimväärse äraelamise. Piirmäärasid muudetakse vastavalt hindade muutumisel.  Tulenevalt asjaolust, et elektri, kütte, üüri ja teised eluaseme kulud on 2022 aastal oluliselt tõusnud (kahe kuni nelja kordistunud) on vajalik muuta ka Tapa vallas kehtivaid piirmäärasid. Riigi poolt energiahinna kallinemise toetuse regulatsioon võimaldas katta toimetulekutoetuse arvestamisel katmata jäänud osa kuni aprillikuuni ning alates sügisest uut toetuse regulatsiooni riigi poolt hetkel ette teada ei ole. Sellisel juhul jääks suur osa kulust toetuse saaja kanda ning üldjuhul puuduvad toimetulekutoetuse saajal sellised vahendid.  § 2 lõige 1 alla pannakse punktidena kõik eluasemekulude piirmäärad, et määrus oleks lihtsamini loetav ning hiljem kergemini muudetav. Vajadusel saab muuta vastavat punkti paragrahvis. § 2 lõige 1 alla on toodud kõik sotsiaalhoolekande seaduse § 133 lõikes 5 sätestatud tasumisele kuuluvad eluasemekulud. Alates 01.juulist 2022 lisandus eluasemelaenu tagasimakse (punkt 13), mis koosneb laenu põhiosast, intressist ja kohustuslikust varakindlustusmaksest. See tähendab, et eluasemelaenu tagasimaksele tuleb kehtestada üks piirmäär arvestades piirmäära summas nii laenu põhiosa, intresse ja kohustusliku eluasemekindlustust.  Piirmäärasid on tõstetud vastavalt hetkeolukorrale, arvestades veel võimalikku hinnatõusuga sügisel. Kõige rohkem on tõstetud elektrienergia piirmäära, arvestades turul toimunud hinnatõusu. Piirmäärade sobivust on hinnatud praktilise kogemuse kaudu, võrreldes erinevaid eluasemekulude arveid ning Tapa vallas kehtivaid nt. üürikulusid.  Uued piirmäärad hakkavad kehtima alates oktoobrist 2022. Piirmäärasid ei ole võimalik kehtestada tagasiulatuvalt kuna toimetulekutoetuse arvestamiseks ja väljamaksete vormistamiseks kasutatav tarkvara STAR ei võimalda juba kinnitatud otsuste muutmist ja lisamakse tegemist.  § 2 lõige 2 sätestab, et kulusid arvestatakse ainult esitatud kuludokumentide alusel.  § 2 lõige 3 sätestab, et toimetulekutoetuse määramisel ei võeta arvesse tekkinud võlgu, kuna toimetulekutoetust makstakse arvete maksmiseks ning isikul on kohustus toetusest oma arved ära maksta mitte tekitada võlgu juurde.  Toimetulekutoetuse kulud kaetakse riigi poolt toetusfondi kaudu eraldatavatest vahenditest ja kulude suurenemisel on võimalik taotleda lisavahendeid.  Toimetulekutoetuse taotlejaid Tapa vallas:  2021 a. augustikuus taotles 53 isikut,  kokku maksti toetust summas 12 034 eurot.  2022 a. augustikuus taotles 87 isikut, kokku maksti toetust summas 28 743 eurot.  Võrdlusena üks külm kuu:  2021 a. aprillis taotles 69 isikut, toetuse summa 16 112 eurot.  2022 a. aprillis taotles 127 isikut, toetuse summa 41 145 eurot. | | |
|  | | |
| Eelnõu ja seletuskirja koostaja | Riina Haljasoks, abivallavanem |
| Eelnõu esitaja ja ettekandja | Riina Haljasoks, abivallavanem |